-<§ 19 
már ezrek érkeztek meg, és a szabadban le telepedtek — várakozván a 
hajókra. Ma kezdődött meg a vásár, és igen érdekes a tarka és festői 
sokaságot látni. Több ezer bivaly, szarvas , tigris , hód, farkas , medve, 
róka, leopárd és más bőrök hevernek a parton felhalmozva; sok indián 
fegyverek és öltözékek , melyek mint ritkaságok szintén eladatnak, és 
megvétetnek. 
A gőzös csak holnap estve térend vissza a postával, tehát van időm 
levelemet bevégezni; a jövő héten délnek megy utunk, innen délkelet¬ 
nek olyan vidékekbe, hol még sohasem volt fehér ember. Csak körülbe- 
lől egy hónap (vagy talán hosszabb idő után) fogjuk elérni Washita erő¬ 
döt a Red River (vörös folyó) partján , mely Texas határát képezi, — 
onnan ismét irhatok. 
A mai postával St. Louisba is irok, hogy érkezett leveleimet vagy 
Little Rockba, Arkanzasz állam fővárosába, vagy Washita erődbe küld¬ 
jék ; reményiem, hogy kedves anyámról is fogok valamit hallani, mit 
mindég oly igen óhajtok. 
Még nincs meghatározva, hogy mikor térünk vissza St. Louisba — 
a körülményektől függ; igen lehető hogy vonalunkat még a G r e a t 
Salt Lakéig (nagy sós tó) kell felmérnünk; hanem Washita erődből 
bizonyosan fogok írni. 
Tegnap előtt az erőd parancsnokával vadászaton voltam és igen 
jól mulattam, részint a sok vad, részint a csodálatosan szép táj miatt. 
Egy szép fekete rókát és 14 pulykát lőttem. A bőrét holnap St. Louisba 
küldöm, s magamnak téli sapkát csináltatok belőle, ez itt igen drága rit¬ 
kaság. Szarvasok és antilopok is találtatnak itt egész ezrekig, de csak 
lovon, és nagy társaságban lehet őket megközelitni, mert rendkívül va¬ 
dak. Holnap után antilop vadászatra megyünk az itteni lovas vadászok 
kíséretében, a tisztek sok élvet Ígérnek. 
Laramie erőd a Kanzasz fotyónak bal partján fekszik, meredek 
szikla csúcson, hova a kősziklába vágott ut vezet fel; a környező erdők 
vörös czedrusból, tölgy, platán, szikamor,hickori pálma, szasszaparilla fák¬ 
ból állanak : de itt-ott találtatnak nehány bükk, jegenye és gyapotfák is. 
Az éghajlat igen egészséges és fris, az egész vidék vadon regényes. 
Az erődnek lőporos tornyából feltűnő kilátás van a sik mezőkre délnek; 
mintegy 80 ángol mértfőldnyire a térnek minden pontját láthatni. 
Majd lefogom rajzolni e vidéket, és kedves anyámnak megküldöm. 
Valóban már egy szép és érdekes rajzgyíijteményem van; az indiánok 
területén készített tájképek, gazdasági eszközök, öltözékek , fegyverek 
rajzaiból stb. De megvallom, hogy egy kissé rest vagyok a másolásban 
2 * 
